উল্লেখ্য, গ্যাস সরবরাহ ব্যবস্থার উন্নয়নে ব্রাহ্মণবাড়িয়ার আশুগঞ্জে এবং হবিগঞ্জের মুচাইয়ে দুটি কম্প্রেসার স্টেশন স্থাপনের লক্ষ্যে ২০০৬ সালে ৩০৪ কোটি টাকা ব্যয়ে একটি প্রকল্প হাতে নেওয়া হয়েছিল। পরপর দুই দফায় আন্তর্জাতিক দরপত্র আহবান করেও উপযুক্ত দরদাতা পাওয়া যায়নি। । কিন্তু নির্ধারিত সময়ে দরপত্র আহবানের কাজ শেষ করতে না পারায় প্রকল্পের ব্যয় বৃদ্ধি পেয়েছে। এক হাজার ১৯০ কোটি টাকা বৃদ্ধি করে এখন এ প্রকল্পের ব্যয় ধরা হয়েছে এক হাজার ৪৯৪ কোটি টাকা। তৃতীয় দফা মেয়াদ বৃদ্ধি করে এখন ২০১৫ সাল পর্যন্ত করা হয়েছে। এ ছাড়া প্রকল্পটির নাম পরিবর্তন করা হয়েছে। হবিগঞ্জের মুচাইয়ে কম্প্রেসার স্থাপনের পরিবর্তে টাঙ্গাইলের এলেঙ্গায় স্থাপন করা হবে।